|  |  |  |
| --- | --- | --- |
| Jakelussa mainitut |  |  |
|  | | |
|  | | |
|  | | |

Lausuntopyyntö huoneistotietojärjestelmän jatkokehittämistä koskevista ehdotuksista

Maa- ja metsätalousministeriö pyytää lausuntoanne liitteenä olevasta selvityksestä ja erityisesti siihen sisältyvistä huoneistotietojärjestelmän jatkokehittämistä koskevista ehdotuksista.

Huoneistotietojärjestelmä on tarkoitettu palvelemaan erityisesti asuntokaupan, luotonannon sekä taloyhtiön ja sen osakkaan tietotarpeita muita yhteiskunnan tietotarpeita kuitenkaan unohtamatta. Huoneistotietojärjestelmää koskeva lainsäädäntö tuli voimaan vuoden 2019 alussa. Tietojärjestelmään liittyviä palveluita otetaan käyttöön vuoden 2019 kuluessa. Se tulee laissa säädetyn siirtymäajan päättyessä sisältämään kaikkien asunto-osakeyhtiöiden osakkeiden omistus- ja panttaustiedot sekä ainakin vuoden 2019 alusta alkaen perustettujen keskinäisten kiinteistöosakeyhtiöiden vastaavat tiedot.

Huoneistotietojärjestelmää valmisteltaessa päätettiin vaiheistaa palveluiden toteutus siten, että ensimmäisessä vaiheessa toteutetaan asunto-osakkeiden omistuksen ja panttauksen kirjaamiseen liittyvät palvelut. Alkuperäisiin sisältötavoitteisiin sisältyivät kuitenkin asuntokauppaa ja luotonantoa palvelevat taloyhtiöiden tekniset ja taloudelliset tiedot, muut asunnon hallintamuodot, kuten asumisoikeus, sekä asuntojen kauppahintatiedot.

Pääministeri Antti Rinteen hallituksen ohjelmassa todetaan, että sähköisen huoneistotietojärjestelmän kehittämistä jatketaan. Tavoitteena on poistaa asuntokaupan, luotonannon ja taloyhtiöiden hallinnon prosesseissa syntyviä, tietojen manuaaliseen käsittelyyn liittyviä transaktiokustannuksia ja hidasteita sekä edistää palveluiden digitalisaatiota asiakkaiden, kuten taloyhtiön osakkaiden, tarpeita palvelevalla tavalla.

Tätä taustaa vasten maa- ja metsätalousministeriö päätti toteuttaa selvityksen edellä mainittuihin tietoryhmiin kohdistuvista sidosryhmien odotuksista ja tarpeista. Selvitykseen sisällytettiin ehdotukset mahdollisista toimintamalleista perusteluineen. Selvityksen laati maa- ja metsätalousministeriön erityisasiantuntija Paavo Häikiö ja sen laatimisessa hyödynnettiin erityisesti sidosryhmähaastatteluja, työpajoja ja kyselytutkimuksia. Maa- ja metsätalousministeriö kiittää kaikkia selvitystyöhön osallistuneita tahoja.

Lausunnot pyydetään toimittamaan viimeistään 18.12.2019 ensisijaisesti sähköpostilla osoitteeseen kirjaamo@mmm.fi tai kirjeitse osoitteeseen maa- ja metsätalousministeriö, PL 30, 00023 VALTIONEUVOSTO. Sähköiset lausunnot tulee toimittaa pdf-, Word- tai rtf -tallennusmuodossa.

Tämä lausuntopyyntö on lähetetty vain sähköisenä. Lisätietoja antaa lainsäädäntöneuvos Susanna Paakkola ([etunimi.sukunimi@mmm.fi](mailto:etunimi.sukunimi@mmm.fi)) ja selvitysmiehenä toiminut johtava asiantuntija Paavo Häikiö ([etunimi.sukunimi@nls.fi](mailto:etunimi.sukunimi@nls.fi)).

Ylijohtaja Pentti Lähteenoja

Lainsäädäntöneuvos Susanna Paakkola

**LIITTEET:**

Huoneistotietojärjestelmän ja siihen liittyvien palveluiden jatkokehittäminen- selvitysmiehen raportti 1.10.2019

Ministeriön lausuntopyynnöt liitteineen löytyvät MMM:n internet-sivustolta <http://mmm.fi/lausunnolla>

**JAKELU**

oikeusministeriö

työ- ja elinkeinoministeriö

valtiovarainministeriö

ympäristöministeriö

Asumisen rahoitus- ja kehittämiskeskus ARA

Finanssivalvonta

Kilpailu- ja kuluttajavirasto

Maanmittauslaitos

Patentti- ja rekisterihallitus

Tilastokeskus

Valtiokonttori

Verohallinto

Finanssiala ry

Isännöintiliitto ry

Keskuskauppakamari

Kiinteistönvälitysalan keskusliitto ry

Kuluttajaliitto- Konsumentförbundet

Suomen kiinteistöliitto ry

Suomen kuntaliitto

Suomen kiinteistönvälittäjät ry

Alma Talent Oy

Suomen asiakastieto oy

Visma Oy

Allekirjoitettu lausuntopyyntö on maa- ja metsätalousministeriön arkistossa.